**סיכום פרוטוקול וועד מקומי - מספר 7**

1. בתאריך 29/03/20 התקיימה ישיבת ועד מקומי תקשובית ע"ב אפליקציית זום.
2. בישיבה נכחו: חברי ועד - יוחנן אליהו, דורית עבדו, מורן בלשאי לונדון, אלכסי קבלוב ויונתן לניאדו.
3. **להלן הנושאים שנדונו בישיבה**:
4. הערכת מצב לאור המציאות הנוכחית.
5. סטאטוס פיתוח הרחבה.
6. סטאטוס טיפול וקידום נושאים שונים במרחב הציבורי.
7. סטאטוס נושאים שונים מול המועצה.
8. נושאים שוטפים.
9. **להלן סטאטוס מעקב החלטות מישיבות קודמות:**

|  |  |  |  |  |  |  |
| --- | --- | --- | --- | --- | --- | --- |
| **מס"ד** | **נושא** | **פירוט** | **החלטה** | **אחריות** | **תג"ב** | **סטאטוס** |
| **1** | פיתוח הרחבה | מסירה סופית | תאריך המסירה נדחה לאור חולי של אחד המשתתפים המרכזיים. בהזדמנות הראשונה לכשיתאפשר תתבצע מסירה. | ועד | - | המשך מעקב |
| **2** | סדר ציבורי | חניית אוטובוסים | בוצעה פנייה למועצה להסדרת מקומות חנייה לאוטובוסים בהתאם לחוק. בוצע סיור עם מנהל מח' תחבורה של החל"פ והועברה התייחסות של מהנדס המועצה. לאחר סיום התהליך תצא הנחייה של המועצה והועד להסדרת הנושא.  | ועד | - | טרם יצאה התייחסות של החל"פ, המשך מעקב |
|  | ניהול ישובי | מפגעים סביבתיים | הישוב קיבל רישיון כריתה להורדת מס' דקלים המהווים סכנה ומפגעים בטיחותיים במרחב הציבורי. בשבוע הקרוב יורדו הדקלים באיזור מגרש הכדורגל, גן אשכול וגן משחקים. | ועד | 02/20 | **בוצע** |
|  | ניהול ישובי | תשתיות כבישים | * הסתיימה פעימה א' של סלילת אספלט ותיקוני כבישים. מחצבת מדן – "בית חגי" - תשלים בהמשך חומר מקורצף במספר מקומות ביישוב.
 | ועד | שוטף | בקשר רציף מול המחצבה להשלמת פעימה ב' |
|  | ניהול ישובי | תשתיות מים | * יש להיערך להמשך פרויקט קווי מים בהקשר חיבור ההרחבה לאיזור לחץ קו מים נפרד מהיישוב הוותיק, החלפת הידרנטים ופורקי לחץ וגילוי פיצוי מים תת קרקעיים.
* יש לבצע בדיקת לחצים במקומות שונים ביישוב לטובת בחינת התקנת מפחיתי לחץ.
 | ועד | לפי לו"ז  | בוצעה פגישה נוספת ביישוב, ממתין לאישור מח' הנדסה במועצה  |
|  | ניהול ישובי | בע"ח במרחב הציבורי | הסתיים מבצע עיקור וסירוס של 40 חתולי רחוב ברחבי היישוב בשני מבצעים.  | ועד | - | **בוצע** |
|  | כלכלי | מועצה | יש לתאם פגישת עבודה עם גזבר המועצה בנוגע לתקציב אחזקות ועדים | ועד | שוטף | בוצע – יצא עדכון בהמשך |
|  | ניהול ישובי | בטחון | יש לקבל הצעה לתכנית אבטחה בזמן בנייה ושיפוץ בתים בהתאם למה שעלה בישיבה ולאחר מכן הנושא ישקל ע"י הוועד בהתאם לפקודות הצבא ויעלה לבחינה ואישור לחטמ"ר יהודה במידת הצורך.  | משה מזרחי | ישיבה הבאה | נדחה לאור המציאות הנוכחית, יבוצע מתוקשב |
|  | ניהול ישובי | פחי אשפה | המועצה רכשה פחי 1100 חדשים. בזמן הקרוב יוחלפו פחי 360 ליטר שבורים ולא תקינים בפחי 1100 ליטר חדשים.  | - | - | **בוצע** |
|  | ניהול ישובי  | מבנים | מבנה הפייס קיבל אישור לשימוש מהמועצה לאחר סיום תיקון כל הליקויים ע"י היישוב במבדק בטיחות שנעשה. היישוב יבחן שימוש פרטי במבנה לימי הולדת וכו' בעלות מותאמת לחברים /תושבים ולאחר קבלת אישור וביטוח מתאימים.  | ועד | שוטף | בוצע – למעט נושא הביטוח לאירועים פרטיים שיושלם בהמשך |
|  | ניהול ישובי | מרכזי מיחזור | יש להעלות דרישה למועצה להוספת מתקני מיחזור ולאתר מקומות פוטנציאליים ביישוב למיקומם.  | ועד | שוטף | **הועלתה דרישה**, טרם בוצעה התקדמות בנושא |

1. **להלן סיכום הישיבה וההחלטות שהתקבלו:**
	1. המועצה עובדת עם 15% מצבת כ"א ולכן רק השירותים החיוניים בדגש על תשתיות ורווחה פעילים.
	2. כל העיסוק בנושאים השוטפים מול המועצה נדחו לאור המציאות הנוכחית. הועד מבצע מעקב אחר המשך הטיפול בהם, מייד לאחר שהמועצה תחזור לעבוד באופן מלא.
	3. בתקופה זו, עיקר העיסוק הוא סביב מניעת המשך התפשטות המחלה ושמירה על הנחיות משרד הבריאות המצילות חיים והנחיות הצבא ותמיכה בתושבים הנמצאים בקבוצות סיכון.

|  |  |  |  |  |  |
| --- | --- | --- | --- | --- | --- |
| **מס"ד** | **נושא** | **פירוט** | **החלטה** | **אחריות** | **תג"ב** |
| **1** | מנהל תקין | ת"ע 2020 | * יש להיערך להצגת הדוחו"ת הכספיים של הועד המקומי לאחר פסח. לאור המציאות הקיימת הדוחו"ת ישלחו לתושבים באופן מקוון.
 | ועד | בהתאם למצב הקיים |
| **2** | ניהול ישובי | תשתיות כבישים | * יש להיערך לפעימת ב' בפיזור חומר מקורצף במקומות שונים ביישוב בהתאם לפרסומים ק3ודמים. ייצא עדכון לתושבים בטרם הביצוע.
 | ועד | שוטף |
| **3** | ניהול ישובי | תשתיות מים | * יש להיערך להמשך פרויקט קווי מים בהקשר לתיקון שני פיצוצי מים שהתגלו, החלפת הידרנטים והתקנת מקטין לחץ וברז בשכונה הוותיקה. עדכון על המשך העבודה והפסקות מים יזומות יתבצע בהמשך.
 | ועד | לפי לו"ז פרויקט |
| **4** | ניהול ישובי | בטחון | * יש לקבל הצעה לתכנית אבטחה בזמן בנייה ושיפוץ בתים בהתאם למה שעלה בישיבה ולאחר מכן הנושא ישקל ע"י הוועד **בהתאם להנחיות הצבא** ויעלה לבחינה לחטמ"ר יהודה במידת הצורך.
 | משה מזרחי | - |

1. **עדכונים חשובים ושונות:**
	1. תאריך מסירת ההרחבה למועצה וחל"פ נדחתה לאור מקרה חולי בקורונה של אחד המשתתפים המרכזיים. בתום המציאות הנוכחית ולאחר הבראת האנשים תתקיים מסירה. לתהליך זה קשור גם הקמת גן המשחקים בהרחבה. הועד עובד על הנושא באופן ישיר ורציף.
	2. חל איסור לקיים התקהלויות בגני המשחקים הציבוריים. ניתלו בכניסה שלטים האוסרים זאת.
	3. היישוב קיבל דגלים מהמועצה ויתלה אותם בימים הקרובים בכניסה ליישוב ובתרנים באמפי.
	4. היישוב עושה מבצע של איסוף מצבורי אשפה ישנים ברחבי היישוב ביחד עם המועצה. אנו מבקשים מכל התושבים לשמור על המרחב הציבורי בשבילנו ולרווחתנו. כל תושב שאין ביכולתו לקחת גזם וגרוטאות לפינות הגזם יכול להיעזר בחברי סיירת "ערבות הדדית" או בחצרן היישוב בתיאום מוקדם מולו.
	5. **חל איסור לקיים פעילות במרחבים הציבוריים. האחריות היא אישית של כל משפחה. כרגע ביישוב אין חולים בקורונה אבל מקרה אחד של חולי בשילוב התנהגות לא אחראית של תושבים יכולים להביא יישוב שלם לסגר. אנא הקפידו על הנחיות משרד הבריאות והאיסורים כלשונן!! זה מציל חיים!!**

**ועד היישוב מודה לכל תושבי אשכולות שמגלים בימים אלה חוסן מנטלי ואחריות אישית ראויים לציון למניעת המשך התפשטות המחלה. כמו כן אנו מודים לכל המתנדבים שמסייעים ליישוב לעבור את התקופה הנוכחית והמאתגרת בצורה הטובה ביותר. כולנו תקווה לבשורות טובות וימים טובים יותר בתחום הבריאותי, הכלכלי והפוליטי.**

**בברכה,**

 ועד מקומי